Boszorkánykonyha: 10/16/13
Új fejezet / 66. nap / Menü, edzés, egyebek
Reggel: Les Mills Pump: Flow.
A nyújtás nagyon jólesett- amikor végeztem. Szörnyen merevek az izmaim, így nekem nagyon nehéz a nyújtás, nem jólesően, hanem kegyetlenül kínlódósan fáj. Nem erőltetem túlzottan a mozdulatokat, de azért nem maradok konfortzónán belül.
Aztán lenyomtam még 20 perc laza kocogást (közepes tempóban).
Megettem mindent, amit tegnap előkészítettem:
Reggeli: zabkása fehérjeporral
Ebéd: császármorzsa
300 kcal, 19g F, 28g CH, 14g zsír
Uzsonna-vacsora: 2 pulykamell sonkás-sajtos-paprikás szendvics lenmag kenyérrel, 1 alma
393 kcal, 28g F, 30g CH, 18g zsír
és 2 sült húsos-sajtos-paprikás szendvics lenmag kenyérrel
583 kcal, 64g F, 13g CH, 29g zsír
1492 kcal, 137g F, 92g CH, 63g zsír
(37% F, 25% CH, 38% zsír)
Este sütöttem még kenyeret. Nem volt már elég lenmaglisztem, így került bele pótlásnak lenmagpehely.﻿
És előkészítettem a holnapi kajcimat. (Közben félbevágtam késssel a bal tenyeremet. Majd gyorsan meggyógyítom, hogy rendesen tudjam fogni a súlyzót.)
Be is tettem a kis tatyómba.
Így tettem a hűtőbe, mert holnap nagyon jövős-menős, időben nem tervezhető, utazós napom lesz, inkább viszek magammal mindent, a kocsiban elfér, a táskámban is, és már hőség sincs, hogy félni kellene attól, hogy bármi megromolhat.
Edzés pipa, kaja pipa, holnapra előkészülés pipa. A kis Koalám kicserélte nekem délelőtt a gázpalackot, meg el is intéztünk ezt-azt, itthon rendesen haladtam a házimunkával is. Sikeres volt a 66. Új fejezet-nap. :-)
Címkék: aerob, edzés, Flow, Les Mills Pump, napi menü, nyújtás, paleo, recept, új fejezet, walk
Paleo császármorzsa Boszi módra
Egy pici tálkában mazsola került beáztatásra rumba. (Aromába is lehet.)
Egy tálba tettem egy tojás sárgáját.
Hozzáadtam 1 ek eritritet (cukorpótló).
Addig kevertem, amíg az eritrit feloldódott. (Mixerrel is lehet ugyanezt.)
Ehhez jön egy kis vaníliarúd kikapart belseje (vagy aroma).
Majd reszelt citromhéj.
Hozzátettem 4 ek kókuszlisztet, 2 ek szezámlisztet és 1 ek útifű maghéjat. Állni hagytam kicsit.
Annyi kókusztejet adtam hozzá (de ez lehet más magtej vagy Cocomas is), hogy a hagyományos magyar palacsinta tésztánál jóval sűrűbb legyen, de még folyékony.﻿
Hozzákevertem a rumos mazsolát.
Egy keverőtálban kézi mixerrel felvertem egy tojás fehérjét egy csipet sóval.
Ezt hozzákevertem a tésztához.
A kis csodaserpenyőmben egy kis körömnyi kókuszzsírt melegítettem, ráöntöttem a masszát, hagytam sülni, kis lángon.
Amikor érződött már a sülő tészta illata, faspatulával 4 részre vágtam a tésztát a serpenyőben, mindegyik részt megfordítottam. (Ilyenkor a felső rész még folyós-habos, nem kelle megijedni, csak vigyázni, mert a folyós rész képes össze-vissza fröcsögni a fordításnál.)
Sütés közben a faspatulával kisebb falatokra daraboltam a tésztát.
Saját, mindenmentes szilvalekvárral és eritrittel kicsit megszórva tálaltam.
Ezzel egyidőben készítettem K-nak egy hagyományos verziót:
Persze K. megkóstolta az enyémet is, és azt mondta, hogy ez jobb!!!
Tényleg mennyei. Kicsit macerás (nekem), de megéri legalább egyszer kipróbálni.
A paleo változat tápértéke a szilvalekivel:
Facebook oldal: https://www.facebook.com/pages/Boszork%C3%A1nykonyha/393431824081717﻿
Címkék: császármorzsa, ebéd, paleo, új fejezet